Gebruikers op dit forum: Aslien, JolisaJ, Kelpla, Lon83, S_imonee en 25 bezoekers
[ Sleipnir | Time: (App: 173ms DB: 0ms) | 11 Queries ] Verified January 2013 by Aarhus University Hospital Skejby
Aarhus University Hospital Regionshospitalet Silkeborg Randers Regional Hospital Viborg Hospital Regional Hospital Holstebro Information provided by (Responsible Party):
Henrik Vase, Skejby Hospital
Contact: Henrik Vase, MD, PhD
Contact: Ole Mathiassen, MD, PhD
Aarhus, Denmark, 8200 Contact: Henrik Vase, MD, PhD henvas@rm.dk Principal Investigator: Henrik Vase, MD, PhD Sponsors and Collaborators
Henrik Vase, MD, PhD, Skejby Hospital Tuisblyma raak verveeld
JY LEES NOU Tuisblyma raak verveeld
Deur Lome Koekemoer, sielkundige & ouerskapdeskundige
Wenke vir tuisblyma's om oor die verveling te kom.
Ek is ’n tuisblyma van ’n tweejarige en ’n vyfjarige. My ouer kind gaan elke oggend kleuterskool toe terwyl my jongste by my bly. Ek is egter verveeld. Ek het vroeër gewerk en mis dit. Elke dag is dieselfde en dit voel of ek alles doen net omdat ek moet. Ek is nie depressief nie, net regtig moeg vir dieselfde roetine. Ek voel skuldig omdat ek so voel.
Dis beslis nie ’n maklike taak om tuisblyma te wees nie. Tussen die kinders se aktiwiteite, huiswerk en manlief deur is daar min tyd vir ’n ma om haar eie identiteit uit te leef.
Jou verveling is absoluut normaal. Die meeste tuisblyma’s wat voorheen gewerk het, beleef ’n tyd waar hulle moeg en verveeld is. Dié gevoelens gaan dikwels gepaard met vrae oor jou eie identiteit omdat jy weet dat daar soveel meer aan jou identiteit is as net jou rol as ma. Jou gevoelens is dus heeltemal verstaanbaar en daarom hoef jy nie skuldig te voel nie.
Die goeie nuus is dat jy wel iets aan dié gevoel kan doen. Jy hoef nie verveeld te bly nie, en jy kan bepaal hoe jou lewe saam jou kinders vorentoe lyk. Begin daarom oor jou identiteit nadink.
Wie is jy behalwe vir jou rol as ma en selfs vrou vir jou man? Waarvan hou jy? Wat is jou belangstellings? Wat is jou sterkpunte? Wie is die mense wat jou laat goed voel? Maak seker dat jy elke week iets by jou skedule inwerk wat ander aspekte van jou identiteit ondersteun.
Hier is nog ’n paar wenke:
Berei jou uiterlik voor vir die dag wat kom. Trek elke oggend mooi klere aan en wend grimering aan. Om geen moeite te doen met jou uiterlike voorkoms nie gaan die gevoel van verveling net verhoog.
Maak seker dat jy elke dag vars lug kry en uit die huis kom. Gaan stap met die kinders, kuier by vriende, doen inkopies.
Tuisblyma’s kla dikwels oor eensaamheid omdat hulle nie hul behoefte aan volwasse kommunikasie kan vervul nie. Kry ’n netwerk van vriende met wie jy minstens een keer per week in aanraking kom. Maak seker dat jou gesprekke nie net om die kinders draai nie en begin gesprekke wat ander dele van jou identiteit uitlig en jou brein stimuleer.
Maak seker dat jou brein gestimuleer bly. Kry ’n stokperdjie, lees (of luister na) interessante boeke, bied jou dienste by die skool aan – enigiets wat jou grysstof aan die gang sal skop.
Moenie toegee aan die versoeking om heeldag TV te kyk nie. Navorsing wys dat te veel televisie ’n slegte invloed op grootmense en kinders het. Gebruik eerder dié tyd om jouself te ontwikkel. Leer ’n nuwe taal, begin oefen, bou aan ’n vriendskap of help behoeftiges.
Stel ’n skedule op vir jou en jou gesin. Maak seker dat elke dag anders lyk. Verveling is dikwels ’n gevolg van swak beplanning. Maak ’n lys van al die aktiwiteite wat in die week verrig moet word, asook ’n lys van pretaktiwiteite. Maak seker dat elke dag iets van albei lysies insluit. Beplan iets interessants vir elke dag. Soek idees op die internet en in tydskrifte.
Fisieke oefening skei endorfiene af wat jou onmiddellik beter sal laat voel en meer energie sal gee. Kyk of jy oefening eerste ding in die oggend kan inpas om jou voor te berei vir die dag wat wag.
Maak tyd vir jouself deur minstens een keer per week ’n kinderoppasser te reël. Gebruik dié tyd om iets te doen wat buite jou rol as ma val. Dis tyd waarin jy jou eie batterye herlaai. Maak ’n lys van aktiwiteite wat jy voor die kinders geniet het en doen dit in hierdie eie tyd.
Fokus op jou ouerskapsdoelwitte en die redes waarom jy besluit het om ’n tuisblyma te wees. Vier die positiewe aspekte van jou rol as tuisblyma.
As die gevoel van verveeldheid toeneem of jou depressief laat voel, oorweeg ’n reëling wat jou én jou kinders gelukkig sal hou, soos ’n halfdag-werk, of om van die huis af te werk. ’n Gelukkige ma is ’n goeie ma.
Moenie te streng met jouself wees nie. Gee jouself die reg om te voel wat jy voel, maar kies ook om iets daaraan te doen.